《黄瘿瓢山人》
清代·伊朝栋

扁舟醉遍秣陵酒，华发归来犹梦思。春水绿波江总宅，夕阳红树小姑祠。

六朝往事吟诗遍，万里长江入画奇。最好白门烟柳色，请从东绢发枯枝。

作者简介：福建宁化人，初名恒瓒，字用侯，号云林。乾隆三十四年进士，授刑部主事，遇事不可，必据理力争。历本部郎中，官至光禄寺卿。卒年七十九。有《南窗丛记》、《赐砚斋诗钞》。